stanford-oval/wikipedia huggingface dataset:
יוסי סאסי
קריירה מוזיקלית > אורפנד לנד

סאסי היה בין המייסדים של להקת המטאל אורפנד לנד ובמשך כל שנות הפעילות שלה היה מוביל מרכזי בהלחנת שיריה והפקת אלבומי ההרכב. ההרכב שבמקור נוסד ב-1991 נקרא "Resurrection" ("תחייה"), אך שמו השתנה בהמשך. הלהקה החלה את דרכה דווקא כלהקת דום מטאל עם אלמנטים מזרחיים, אבל בהמשך סגנונה השתנה לסגנון ייחודי המשלב בין סגנון נגינה ערבית מסורתי לבין מטאל מתקדם, דת' מטאל ורוק. נושאי שיריה כוללים בין היתר דת (יהדות, נצרות ואסלאם) ורוחניות. להקתו של סאסי הגיעה הצלחה רבה בישראל, בטורקיה ובמדינות ערב.
ב-1994 הוציא ההרכב את אלבום הבכורה שלו Sahara, בו סאסי מנגן בעוד וגיטרה. באלבומה השני, El Norra Alila סאסי מנגן בגיטרה וחלק מבני משפחתו השתתפו כמוזיקאים אורחים.
אלבומה השלישי של הלהקה Mabool ראה אור כעבור זמן, ב-2004. באלבום זה סאסי מנגן בשלל כלי מיתר: גיטרה חשמלית, גיטרה אקוסטית, גיטרה קלאסית, סאז, בוזוקי, ועוד. בנוסף, סאסי שר כחלק ממקהלה. באלבומה הרביעי The Never Ending Way of ORwarriOR, סאסי מנגן בגיטרה חשמלית, גיטרה אקוסטית, גיטרה קלאסית, סאז, בוזוקי, ג'ומבוש, עוד ופסנתר וגם שר ברקע. גם באלבומה החמישי, All Is One לסאסי היה תפקיד דומה, כמלחין ונגן כלי מיתר שונים.
כעבור כשנה לאחר הוצאת האלבום החמישי, ב-2014 הודיע סאסי על עזיבתו של ההרכב. הוא נימק את העזיבה בסיבות של צורך לפנות לדרך חדשה, אך טען שאינו פוסל את האפשרות לחזור לנגן עם הלהקה.
קריירה מוזיקלית > קריירת סולו

עוד במהלך חברותו בלהקת אורפנד לנד, סאסי פעל מחוץ לפעילות ההרכב. ב-2011 חבר למספר מוזיקאים בוגרי ברקלי מחוץ ללהקתו והוציא אלבום סולו בשם Melting Clocks. באלבום זה, אותו הפיק סאסי והלחין במלואו, ניגן במספר רב של כלי מיתר שונים וכתב את המילים לרוב השירים. באלבום זה השתתף בין היתר גיטריסט לשעבר של להקת מגאדת' מרטי פרידמן, והזמרת מרינה מקסימיליאן.
במאי 2014 הוציא את אלבום הסולו השני שלו, Desert Butterflies. אלבום זה הוא אלבום קונספט, הממשיך את סגנון הרוק האוריינטלי שהיה גם הסגנון של האלבום הראשון. באלבום זה השתתפו מוזיקאים משפיעים, כמו מרטי פרידמן (לשעבר מגאדת'), רון ת'אל (לשעבר Guns N' Roses), מריאנג'לה דמורטאס (סולנית טריסטניה). כל יתר אלבומיו גם הם בהלחנה מלאה והפקה עצמית של סאסי.
ב-2016 הוציא אלבום סולו שלישי, בשם Roots and Roads, שזכה לביקורות נלהבות בחו"ל, ובעקבותיו יצאה הלהקה למסע הופעות באירופה. האלבום גם הוגש ל-Grammy consideration.
אלבומו הרביעי, שהוקלט באי סנטוריני ביוון על ידי אנסמבל בן 9 מוזיקאים הנקרא "אוריינטל רוק אורקסטרה", נקרא Illusion of Choice. אלבום זה שוחרר בתחילת 2018, ומשתתפים בו שוב אומנים שונים, לרבות הזמר Ross Jennings סולנה של להקת HAKEN, והזמרת אסתר רדא.
ב- 2021, שוחרר אלבומו החמישי, Hear and Dare, ומשתתפים בו אומנים שונים, לרבות הזמר Mats Levén, הזמר Christos Dantis, ועוד.
ב- 2023, שוחרר אלבומו השישי, Prediluvian שפירושו "לפני המבול". באלבום זה משתתפים אמנים שונים, לרבות Ross Jennings סולנה של להקת HAKEN.
בנוסף לאלבומים, סאסי מבצע הופעות חיות עם אמנים רבים מישראל ומדינות אחרות. סאסי משתף פעולה עם אמנים שונים בפרויקט המכונה "אוריינטל רוק אורקסטרה", אותו יסד.
כלי נגינה וסגנון

סגנונו של סאסי משלב בין מוזיקה מזרחית לבין מוזיקה מערבית. בין כלי הנגינה שלו ניתן למצוא 17 כלים שונים בהם הוא מנגן, חלקם באים מן הרוק, כדוגמת גיטרה חשמלית וגיטרה אקוסטית וחלקם הם כלים מסורתיים ים תיכוניים שונים, כדוגמת ג'ומבוש, סאז, עוד, בוזוקי וצ'רנגו. בנוסף סאסי מנגן בכלי ייחודי אותו הוא בעצמו המציא, "בוזוקיטרה". כלי זה הוא מעין גיטרה כפולת צוואר, בה אחד הצווארים הוא בוזוקי והשני הוא גיטרה חשמלית, כלי זה נבנה על ידי בונה הגיטרות בנימין מילר. כלי זה הונדס במשך מספר שנים והורכב סופית ב-2014. הכלי בנוי כך שניתן לנגן בנפרד בכל צוואר או להפעיל את שניהם בו זמנית.
בנוסף לעבודתו בלהקת אורפנד לנד, שיתף סאסי פעולה עם אומנים רבים בישראל ובעולם. ביניהם מטאליקה, סטיב ואי, מרטי פרידמן, יהודה פוליקר, טל פרידמן, דויד ברוזה, רון "Bumblefoot" ת'אל ועוד.
השכלה אקדמאית ועיסוק בתחום המחשוב והסייבר

במקביל לקריירה המוזיקלית, עוסק סאסי בתחומים נוספים. סאסי למד לתואר ראשון במדעי המחשב באוניברסיטה הפתוחה ובהמשך תואר ראשון במנהל עסקים במרכז האקדמי רופין ותואר שני במשפטים באוניברסיטת בר-אילן, אותו השלים ב-2005.
בין השנים 1993–1996 עבד סאסי במחלקת המחשוב בטויס אר אס ובהמשך במשך שנתיים בחברת Routelink תוכנה כמנהל טכנולוגי. ב-1998 מונה למנהל מערכות מידע בחברת אוריין שנקר, והיה כשנה בתפקיד עד שעזב לטובת תפקיד מרכזי בחברת מיקרוסופט. במשך כ-8 שנים עבד בחברת מיקרוסופט במגוון תפקידים, האחרון כמנהל מחלקת הפתרונות הטכנולוגיים. בין היתר גם כתב כלי מערכת ששוחררו כחלק משרתי Windows. בין השנים 2007–2009 היה מנהל טכנולוגיות ראשי (CTO) בחברת טלדור וב-2009 מונה למשנה למנכ"ל ומנהל טכנולוגיות ראשי (CTO) בחברת ג'ובוקיט טכנולוגיות, תפקיד אותו מילא כשנה וזכה יחד איתה ב-TechCrunch TC50 כ-Best international startup.
חברת Javelin Networks, בה היה שותף וחלק מה advisory board שלה, נמכרה בשנת 2018 לחברת סימנטק העולמית. החברה פיתחה פתרון ייחודי להגנה על רשתות באמצעות Deception מתקדם.
מ-2010 הרצה סאסי במסגרת חברת "ג'ון ברייס הדרכה" בנושאי טכנולוגיה (כמו גם בגופים אחרים, כגון הטכניון), וגם בנושאי מוזיקה והפקה, ובנוסף מרצה במכללת BPM בנושא תעשיית המוזיקה.
סאסי נחשב מומחה בטכנולוגיות מיקרוסופט והאקר עם התמחות באוטומציה וסקריפטים, עם דגש על טכנולוגית PowerShell ואבטחת מידע (סייבר).
דיסקוגרפיה > אורפנד לנד > אלבומים

Sahara 1994
El Norra Alila 1996
Mabool 2004
The Never Ending Way of OrWarrioR 2010
All Is One 2013
דיסקוגרפיה > אורפנד לנד > מיני-אלבומים ודמואים

The Beloved's Cry 1993 (דמו)
The Calm Before The Flood 2003
Ararat 2005
דיסקוגרפיה > סולו > אלבומים

Melting Clocks 2012
Desert Butterflies 2014
2016 Roots and Roads
2018 Illusion of Choice
2019 Mayim Mayim - סינגל עם Marty Friedman
2021 Hear and Dare
2023 Prediluvian
הערות שוליים

↑  Peres reveals fountain of youth for TEDx, אתר timesofisrael
1 2  סטלי סולומונוב, יוסי סאסי פורש מאורפנד לנד, באתר ynet, 7 בינואר 2014
1 2  אתר הבית של סאסי
↑  El Norra Alila, אתר metal-archives
↑  ORPHANED LAND's Main Composer and Founding Guitarist YOSSI SASSI Quits Band, אתר blabbermouth
↑  Melting Clocks, אתר bandcamp
↑  אסף נבו, ‏יוסי סאסי בקטע ראשון מאלבום חדש: "פאטה מורגנה", באתר ‏מאקו‏, 19 במרץ 2014
↑  סט ליסט של יוסי סאסי, בהופעה בספרד
↑  בוזוקיטרה, אתר millarguitars.co.il
↑  אור ברנע, מבוזוקי וגיטרה, יוצא בוזוקיטרה, באתר ynet, 8 באוגוסט 2012
↑  בוזוקיטרה, אתר הבית של יוסי סאסי
↑  סאסי מדגים את הכלי, בערוץ יו-טיוב הרשמי
↑  מינוי טרי בחברתנו - יוסי סהרון, אתר themarker
↑  הרצאה TEDx Talks, אתר יו-טיוב
↑  "יוסי סאסי מרצה בקורס תעשיית המוסיקה - מכללת BPM". מכללת BPM. אורכב מ-המקור ב-2017-09-06. נבדק ב-2017-09-06.
↑  קורות חיים, באתר LinkedIn
| --- | --- |
בקרת זהויות :  NLI: 987007425523905171  BnF: cb16626174q (data)  ISNI: 0000 0003 8162 8635  MusicBrainz: bc42cfc1-776b-447b-8156-060da9df712f  SUDOC: 164807675  VIAF: 261855705   WorldCat (עם VIAF): 261855705 
סאסי (משמאל) עם אורפנד לנד. בפסטיבל ואקן, 2010
סאסי מנגן בבוזוקיטרה, 2014
סאסי במופע ההשקה של האלבום Desert Butterflies. הזמרת שלצידו היא מריאנג'לה דמוראטס מטריסטניה.
יוסי סאסי ומורן מגל, 2015
יוסי סאסי עם בתו דניאל, המנגנת בחליל.
משמאל לימין: יוסי סאסי, דורון רפאלי (מתופף על גיטרה) ואלכסיי קוצ'טקוב, בהופעה עם מורן מגל ב"בית היוצר", 2016
המפלגה הליברלית (המנדט)

המפלגה הליברלית (בערבית: חִזבּ אל-אחראר, מילולית: "מפלגת הליברלים") היה שמם של שתי מפלגות קצרות מועד ערביות שהתקיימו בארץ ישראל בתקופת המנדט הבריטי.
המפלגה הליברלית הראשונה הוקמה ב־1927 ביפו ועזה במטרה להקים מחנה נפרד מהמחנות המזוהים עם משפחת נשאשיבי וחאג' אמין אל-חוסייני. המפלגה קראה לרפורמות חברתיות והשתתפה בקונגרס הערבי ב־1928. בין מיסידיה היה עיסא אל-עיסא, עורך העיתון פלסטין.
מפלגה נוספת בשם זה הוקמה בינואר 1930 בידי שיח' אסעד אל-שוקיירי ותופיק חקי אל-עבדאללה, ראש עיריית עכו, בראש קבוצה של אנשי אופוזיציה מצפון הארץ שהקימה את "המפלגה הליברלית". אחד המייסדים היה חסן צדקי אל-דג'אני, ובין חבריה: עורך הדין חנא עצפור מחיפה, תופיק אל-פאהום וראג'י אל-פרח מנצרת, עומר אל-ביטאר (יפו) וראש עיריית יפו עאסם אל-סעיד. המצע של המפלגה: עצמאות מלאה לפלסטין. המפלגה לא הייתה פעילה ובמאי 1931 קיימה את האספה הפומבית האחרונה שלה.
הערות שוליים

↑  Mattar, P. (2005). Encyclopedia of the Palestinians. Facts On File, Incorporated. p. 309. ISBN 0816069867.
↑  יהושע פורת, ממהומות למרידה: התנועה הלאומית הערבית הפלסטינית 1929–1939, עמ' 70–72.
ערך זה הוא קצרמרבנושא מפלגות ובנושא המנדט הבריטי. אתם מוזמנים לתרום לוויקיפדיה ו.
פצצת זמן

איור של פצצת זמן עם טיימר
פצצת זמן הוא מטען חבלה שנועד להתפוצץ לאחר משך זמן שנקבע מבעוד מועד, שהוגדר בדרך כלל באמצעות טיימר או מנגנון הפעלה אחר. בהתאם לסוג של פצצת הזמן, ניתן בדרך כלל להגדיר אותן כך שיתפוצצו תוכך תוך דקות או שעות מהרגע שבו הן הונחו במיקום בו הן אמורות להתפוצץ.
במסגרות צבאיות פצצות הזמן הופעלו לאורך ההיסטוריה במסגרת פעולות חשאיות וכטקטיקות הסחה בשדה הקרב.
פצצות זמן משמשות גם בפעולות טרור ובפעילויות פליליות. תקריות בולטות בהן נעשה שימוש בפצצות זמן כמו הפיגוע במלון גרנד בברייטון ב-1984 והפיגוע באוקלהומה סיטי ב-1995, הובילו עם השנים להגברת המאמצים ביישום טכניקות שונות לזיהוי ומניעה של שימושים בפצצות זמן לצורך ביצוע מתקפות מהסוג הזה.
השימוש בפצצות זמן פופולרי במיוחד בסרטי מתח ופעולה בדיוניים, בין היתר, מכיוון שהם מקנים תחושת דחיפות דרמטית.
המונח "פצצת זמן" משמש גם באופן מטאפורי לתיאור מצבים או אירועים עם השלכות שליליות שצפויות לבוא בשלב מאוחר יותר.
דוגמאות למקרים בולטים בהיסטוריה בהם נעשה שימוש בפצצות זמן

| שנה | אירוע | מיקום | מבצעים | הרוגים | פצועים | הערות |
| --- | --- | --- | --- | --- | --- | --- |
| 1939 | ניסיון ההתנקשות בבִּירגֶרבּרוֹיקֶלֶר | מינכן | גאורג אלזר | 7 | 63 | ניסיון התנקשות כושל באדולף היטלר |
| 1942 | הפשיטה על סן-נאזר | סן-נאזר, צרפת (במהלך הכיבוש הנאצי) | הצי המלכותי, הקומנדו הבריטי | 590 | לא ידוע | כדי לפגוע במתקני נמל המשמשים את כוחות האויב |
| 1944 | קשר העשרים ביולי | מאורת הזאב, פולין (במהלך המלחמה) | קבוצת קציני ורמאכט | 4 |  ? | ניסיון התנקשות כושל באדולף היטלר |
| 1955 | טיסה 692 של יונייטד איירליינס | מעל לונגמונט, קולורדו, ארצות הברית | ג'ק גילברט גרהם | 44 | 0 | רצח; הונאת ביטוח |
| 1984 | הפיגוע במלון גרנד בברייטון | ברייטון, הממלכה המאוחדת | IRA | 5 | 31 | ניסיון נתקשות כושל בחיי ראש ממשלת בריטניה מרגרט תאצ'ר |
| 1985 | הטבעת האונייה ריינבו וורייר | אוקלנד, ניו זילנד | סוכני המנהל הכללי לביטחון חוץ של צרפת | 1 | 0 | שני מוקשים ימיים שהיו אמורים להתפוצץ 10 דקות זה מזה |
| 1985 | טיסה 182 של אייר אינדיה | 51°3.6′N 12°49′W﻿ / ﻿51.0600°N 12.817°W﻿ / 51.0600; -12.817 | מחבלים סיקים-קנדים | 329 | 0 | הפצצה של מטוס באמצעות מטען נפץ עם טיימר אשר הוסתרו ברדיו |
| 1987 | טיסה 858 של קוריאן אייר | ים אנדמן | קוריאה הצפונית | 115 | 0 | פעולת טרור מטעם קוריאה הצפונית נגד קוריאה הדרומית |
| 1987 | פיגוע יום הזיכרון | אניסקילן, צפון אירלנד | IRA | 12 | 63 | קמפיין אנטי בריטי מתמשך |
| 1988 | טיסה 103 של פאן אמריקן | מעל לוקרבי, סקוטלנד | לוב | 270 | 0 | פיגוע טרור שבוצע כתגמול נגד בריטניה וארצות הברית |
| 1993 | הפיגוע במגדלי התאומים (1993) | ניו יורק | רמזי יוסף | 6 | 1,042 | משאית נפץ השתמשה בנתיך באורך 20 מטרים לעיכוב של 12 דקות במטרה למוטט את שני מגדלי התאומים. |
| 1994 | טיסה 434 של פיליפין איירליינס | מעל איי אוקינאווה, יפן | רמזי יוסף | 1 | 10 | הפיצוץ לא הצליח להדליק את מכלי הדלק, גרם למוות של נוסע אחד ופגע במערכות הבקרה של המטוס, אך הטייס הצליח להנחית את המטוס. |
| 1995 | הפיגוע באוקלהומה סיטי | אוקלהומה סיטי | טימותי מקוויי | 168 | 683 | פיגוע הטרור מבית קטלני ביותר בתולדות ארצות הברית |
| 1998 | הפיגוע באומה | אומה, צפון אירלנד | הצבא הרפובליקני האירי האמיתי | 29 | 220 | אחד הפיגועים החמורים ביותר בתולדות הסכסוך בצפון אירלנד |
| 1999 | הטבח בתיכון קולומביין | קולומבין, קולורדו | אריק האריס ודילן קלבולד | 15 | 24 | פצצות הזמן שהוטמנו לא התפוצצו. |
| 1999 | פיצוץ בנייני הדירות ברוסיה (1999) | בוינאקסק, מוסקבה ו-וולגודונסק | מורדים צ'צ'נים בראשות אמיר אל ח'טאב אבו עמר | 293 | 651 | 4 הפצצות שונות בערים הרוסיות בוינאקסק, וולגודונסק, ומוסקבה בין 4 ו-16 בספטמבר 1999 |
| 2006 | הפיצוץ בשוק צ'רקיזובו | מוסקבה | הארגון הגזעני "המושיע" (Спас) | 13 | 46 | פיגוע מטען חבלה בשוק במוסקבה אותו פקדו רוכלים זרים |

ניסיון ההתנקשות בבִּירגֶרבּרוֹיקֶלֶר (1939)
קשר העשרים ביולי - "מאורת הזאב" זמן קצר לאחר הפיצוץ (1944)
הפיגוע במגדלי התאומים (1993) - ההרס לאחר הפיגוע
הפיגוע באוקלהומה סיטי (1995)
פצצות זמן בתרבות הפופולרית

פצצות זמן נפוצות למדיי בסרטי קולנוע, סדרות טלוויזיה, ומשחקי וידאו בז'אנרים פעולה / מותחן בהם הגיבור לרוב בורח מהמקום לפני הפיצוץ או מצליח לנטרל את הפצצה בשנייה האחרונה. פצצות זמן אלו לרוב נוצרות באופן מאולתר ולעיתים קרוב יש עליהן טיימר אשר מפיק צליל עם כל שנייה שחולפת (או לחלופין, לעיתים הטיימר מפיק אודיו המקריא עד השניות האחרונות לקראת הפיצוץ).
דוגמאות בולטות לשימוש בפצצות זמן בתרבות הפופולרית כוללות:
סדרות טלוויזיה בולטות שעשו שימוש בפצצות זמן כוללות בין היתר את אביר על גלגלים, מקגייוור, 24, סוניק X, ווקר.
סרטי קולנוע בולטים שעשו שימוש בפצצות זמן כוללים בין היתר את גולדפינגר, מת לחיות 3, המסכה, פיסמייקר, החיים על פי משפחת אדמס.
משחקי וידאו בולטים שעשו שימוש בפצצות זמן כוללים בין היתר את Counter-Strike, Sonic Adventure 2, Metal Gear Solid 2: Sons of Liberty, Red Faction, Halo, F-Zero GX, Wolfenstein: Enemy Territory, Trauma Center: Under the Knife, Trauma Center second opinion, ו- Call of Duty: Black Ops 2.
ראו גם

פתיל השהיה
פצצה מתקתקת
טרור
הערות שוליים

↑
↑  "10 years later, the real story behind Columbine". 14 באפריל 2009. {{cite news}}:  (עזרה)
↑  "Incident summary for GDT ID: 199909040001". National Consortium for the Study of Terrorism and Responses to Terrorism. נבדק ב-13 באפריל 2020. {{cite web}}:  (עזרה)
↑  "Incident summary for GDT ID: 199909090002". National Consortium for the Study of Terrorism and Responses to Terrorism. נבדק ב-13 באפריל 2020. {{cite web}}:  (עזרה)
↑  "Incident summary for GDT ID: 199909130003". National Consortium for the Study of Terrorism and Responses to Terrorism. נבדק ב-13 באפריל 2020. {{cite web}}:  (עזרה)
↑  "Incident summary for GDT ID: 199909160002". National Consortium for the Study of Terrorism and Responses to Terrorism. נבדק ב-13 באפריל 2020. {{cite web}}:  (עזרה)
נבחרת אתיופיה בכדורגל

נבחרת אתיופיה בכדורגל, הידועה בכינוייה "Walyas", היא נבחרת הכדורגל הלאומית של אתיופיה.
הדירוג הנוכחי של נבחרת אתיופיה ברשימת הדירוג של פיפ"א, הוא המקום ה-148 בעולם, נכון ל-24 באוקטובר 2024; הניקוד הוא 1,049.28 – ירידה של 3 נקודות לעומת ניקוד קודם. דירוג השיא 86 נמדד לראשונה בספטמבר 2006, והדירוג הנמוך ביותר 155 נמדד לראשונה בדצמבר 2001. נבחרת אתיופיה הייתה אחת משלוש הנבחרות הראשונות שהשתתפו בגביע אפריקה לאומות הראשון ב-1957 (יחד עם נבחרת מצרים וסודאן). נבחרת אתיופיה זכתה בטורניר רק בשנת 1962 כאשר הוא נערך על אדמתה. במהלך שנות ה-60 פחתה הצלחתה של הנבחרת.
כל גביעי העולם

1930 עד 1958 - לא נכנסה
1962 - לא העפילה
1966 - פרשה
1970 עד 1986 - לא העפילה
1990 - לא נכנסה
1994 - לא העפילה
1998 - לא נכנסה
2002 - לא העפילה
2006 - לא העפילה
2010 - הושעתה על ידי פיפ"א
2014 עד 2022 - לא העפילה
כל גביעי אפריקה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| סודאן 1956 1957 | מקום שני | 1 | 0 | 0 | 1 | 0 | 4 |
| מצרים (1958-1972) 1959 | מקום שלישי | 2 | 0 | 0 | 2 | 0 | 5 |
| אתיופיה (1897–1975) 1962 | מקום ראשון | 2 | 2 | 0 | 0 | 8 | 4 |
| גאנה 1963 | מקום רביעי | 3 | 1 | 0 | 2 | 4 | 7 |
| תוניסיה 1965 | סיבוב ראשון | 2 | 0 | 0 | 2 | 1 | 9 |
| אתיופיה (1897–1975) 1968 | מקום רביעי | 5 | 3 | 0 | 2 | 8 | 6 |
| סודאן 1956 1970 | סיבוב ראשון | 3 | 0 | 0 | 3 | 3 | 12 |
קמרון 1972: לא העפילה
מצרים 1974: לא העפילה
| אתיופיה (1975–1987, 1991–1996) 1976 | סיבוב ראשון | 3 | 1 | 1 | 1 | 4 | 3 |
גאנה 1978: לא העפילה
ניגריה 1980: לא העפילה
| לוב (1977-2011) 1982 | סיבוב ראשון | 3 | 0 | 1 | 2 | 0 | 4 |
חוף השנהב 1984: לא העפילה
מצרים 1986: פרשה
מרוקו 1988: פרשה במהלך המוקדמות
אלג'יריה 1990: לא העפילה
סנגל 1992: פרשה במהלך המוקדמות
תוניסיה 1994: לא העפילה
דרום אפריקה 1996: לא העפילה
בורקינה פאסו 1998: לא העפילה
גאנה ניגריה 2000: פרשה
מאלי 2002: לא העפילה
תוניסיה 2004: לא העפילה
מצרים 2006: לא העפילה
גאנה 2008: לא העפילה
אנגולה 2010: הושעתה על ידי פיפ"א
גבון גינאה המשוונית 2012: לא העפילה
| דרום אפריקה 2013 | סיבוב ראשון | 3 | 0 | 1 | 2 | 1 | 7 |
גינאה המשוונית 2015: לא העפילה
גבון 2017: לא העפילה
מצרים 2019: לא העפילה
| קמרון 2021 | סיבוב ראשון | 3 | 0 | 1 | 2 | 2 | 6 |
חוף השנהב 2023: לא העפילה
מרוקו 2025: לא העפילה
| סה"כ | 11/35 | 30 | 7 | 4 | 19 | 31 | 67 |
משחקי תיקו כוללים גם משחקים שהוכרעו בבעיטות הכרעה
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
שרון עמרני

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  20 באוגוסט 1970 חולון
 פטירה:  10 בספטמבר 2001 (בגיל 31) תל אביב
 מדינה:  ישראל 
 פרופיל ב-IMDb
 
שרון עמרני (20 באוגוסט 1970 – 10 בספטמבר 2001) היה במאי קולנוע ותסריטאי ישראלי.
ביוגרפיה

שרון עמרני נולד כבן הבכור לציונה וגיורא עמרני, במשפחה מסורתית בת חמישה ילדים, בחולון.
לאחר שירותו הצבאי למד שנה בישיבת הקיבוץ הדתי עין צורים. אביו רצה לצרפו למפעל הבגדים שלו ולכן למד עמרני את מקצוע הגזרנות.
סיים בהצטיינות את לימודיו בבית הספר סם שפיגל לקולנוע ולטלוויזיה, ירושלים, בשנת 1998.
סרט הגמר שלו, "ל"ג בעומר", בהנחייתו של הבמאי שמי זרחין ובכיכובו של יעקב כהן, זכה בפרס הסרט המצטיין של השנה לצד הסרט "סוסי ים" של ניר ברגמן, תלמיד אותו מחזור. הסרט הוקרן בכ-30 פסטיבלים בינלאומיים, זכה בשלושה פרסים בעולם ובצל"ש פסטיבל הקולנוע ירושלים, ונכלל במארז עשרת הסרטים הנבחרים של סם שפיגל בכל הזמנים. את פסקול הסרט כתב המוזיקאי אהוד בנאי.
עמרני סומן באותה תקופה כאחת ההבטחות הגדולות של הקולנוע הישראלי.
לאחר סיום לימודיו, כתב וביים עבור הוט את הדרמה "שלום לבן דודי" (2000), שעוררה הדים רבים, עם אלון אבוטבול בתפקיד הראשי. אחר כך הוזמן על ידי אודי לאון, יוצר הסדרה "מעורב ירושלמי", לכתוב את פרק הפתיחה ולביים את הפיילוט של הסדרה, שלימים זכתה בפרס האקדמיה לקולנוע – פרס אופיר.
במקביל החל לכתוב סדרה חדשה בשם "ארבעה", העוסקת בארבעה מועדים מכוננים בחיי משפחה (מלידה ועד מוות).
כל סרטיו של עמרני עסקו באינטנסיביות במלודרמה המשפחתית, ושאבו את כוחם ועוצמתם מהביוגרפיה המשפחתית של משפחת עמרני הרחבה, יוצאת פרס.
ב-10 בספטמבר 2001 טבע עמרני בחוף ימה של תל אביב והוא בן 31 בלבד. עמרני הותיר אחריו אשה.
בערב מיוחד לזכרו שנערך בסינמטק תל אביב, ספד לו רנן שור, מנהל בית הספר סם שפיגל, במילים: "שרון היה אמן המלודרמה המשפחתית. מלח הארץ".
קרן מקור לעידוד דרמות ישראליות החליטה להעמיד פרס שנתי על שמו של עמרני לדרמה מצטיינת בפסטיבל הסרטים הבינלאומי חיפה ופרסים נוספים מוענקים לזכרו על ידי קרן גשר ובית הספר סם שפיגל לקולנוע ולטלוויזיה.
בשנת 2010 יצא סרטו התיעודי של יאיר רוה "שרון עמרני: זכרו את השם", שמתחקה אחר דמותו של עמרני ואחר מקורות ההשראה של יצירתו, כאשר את בן דמותו מגלם בסרט השחקן יוגב יפת.
צרפת באירוויזיון הילדים

| --- | --- |

 מדינה:  צרפת צרפת
 רשת שידור:  France Télévisions
 השתתפות ראשונה:  נורווגיה לילהאמר, 2004
 זכיות:  3
 השתתפויות:  6
 היעדרויות:  12
 השתתפות אחרונה:  צרפת ניס, 2023
צרפת נטלה חלק בתחרות אירוויזיון הילדים שש פעמים: החל מהצטרפותה הראשונה ב-2004, כאשר תומאס פונטייר נשלח כנציגה של צרפת בתחרות עם השיר ""Si on voulait bien"". צרפת זכתה שלוש פעמים בתחרות: בשנת 2020, בשנת 2022 ובשנת 2023. צרפת השתתפה בתחרות גם ב-2018,2019 ו-2021.
היסטוריה

צרפת הצטרפה לתחרות ב-2004. באותו שנה סיימה צרפת במקום ה-6. צרפת החליטה לסגת מן התחרות לאחר 2004 מחוסר המשך התעניינות בתחרות.
ב-18 בנובמבר 2015 התברר כי צרפת מעוניינת לחזור לתחרות. עם זאת, צרפת הודיעה ב-24 ביוני 2015 כי לא תחזור לתחרות, אולם שלחה משלחת לצפייה בתחרות.
ב-13 במאי 2016 פורסם איגוד השידור האירופי היה בקשר עם מספר מדינות, כולל צרפת, כדי לשכנע אותם להשתתף בתחרות 2016. עם זאת צרפת לא השתתפה בתחרות של 2016 וגם לא בזו של 2017. ב-12 במאי 2018 הוכרז כי צרפת תחזור לתחרות של 2018. באותה שנה צרפת סיימה בתחרות במקום השני.
ב-18 ביולי 2019 הוכרזה רשימת המדינות המשתתפות באירוויזיון הילדים 2019 וצרפת ביניהם, קרלה לאזרי ייצגה את צרפת באותה השנה עם השיר "Bim bam toi" וסיימה במקום החמישי.
באירוויזיון הילדים 2020 צרפת שלחה את הזמרת ולנטינה עם השיר "J'imagine", וזכתה במקום הראשון עם 200 נקודות. צרפת אירחה את אירוויזיון הילדים 2021 באולם לה סיין מוזיקל שבפריז. באותה שנה צרפת שלחה את אנזו עם השיר "Tic Tac" והגיעה למקום השלישי עם 187 נקודות.
באירוויזיון הילדים 2022 שלחה צרפת את ליסנדרו עם השיר "!Oh Maman" והגיעה למקום הראשון עם 203 נקודות. צרפת אירחה את התחרות בפעם השנייה, הפעם באולם הקונצרטים פאלה ניקאיה שבעיר ניס. באותה שנה שלחה צרפת את זואי קלאוזור עם השיר "Cœur" והגיעה למקום הראשון עם 228 נקודות, בפעם השלישית בתולדותיה ובפעם השנייה ברציפות. היא המדינה השנייה שניצחה פעמיים ברציפות באירוויזיון הילדים, ביחד עם פולין.
המבצעים והשירים שיצגו את צרפת באירוויזיון הילדים

שורה בצהוב מסמלת ניצחון של המתמודדת באותה תחרות

 שורה באפור מסמלת תחרות בה המתמודדת הגיעה למקום השני

 שורה בחום מסמלת תחרות בה המתמודדת הגיעה למקום השלישי

 שורה באדום מסמלת תחרות בה המתמודדת דורגה במקום האחרון

 שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר
| שנה | אמן | שיר | תרגום לעברית | מקום | נקודות |
| --- | --- | --- | --- | --- | --- |
| 2004 | תומאס פונטייר | "Si on voulait bien" | "אם רצינו" | 6 | 78 |
לא נטלה חלק בין השנים 2005–2017
| 2018 | אנג'לינה נאבה | "Jamais sans toi" | "לעולם לא בלעדיך" | 2 | 203 |
| 2019 | קרלה לאזרי | "Bim bam toi" | ״בים בם לך״ | 5 | 169 |
| 2020 | ולנטינה | "J'imagine" | "אני מתארת לעצמי" | 1 | 200 |
| 2021 | אנזו | "Tic Tac" | "טיק טק" | 3 | 187 |

| 2022 | ליסנדרו | "!Oh Maman" | "הו אמא!" | 1 | 203 |
| 2023 | זואי קלאוזור | "Cœur" | "לב" | 1 | 228 |
| 2024 | טיטואן | "Comme ci, Comme ça" | "ככה-ככה" | 4 | 177 |
מגישי הניקוד והשדרנים

| שנה | מגיש | שדרן |
| --- | --- | --- |
| 2004 | גבריאלה | אלזה פאייר וברונו ברברס |
| 2018 | לובאבה מרצ'וק ודניאל רוטנקו | סטפן ברן ומאדאם מסייה |
ראו גם

צרפת באירוויזיון הילדים 2018
אירוויזיון הילדים
אלבניה באירוויזיון הילדים

| --- | --- |

 מדינה:  אלבניה אלבניה
 רשת שידור:  RTSH
 השתתפות ראשונה:  הולנד אמסטרדם, הולנד, 2012
 זכיות:  0
 השתתפויות:  8
 היעדרויות:  3
 אירוח האירוויזיון:  לא אירחה
 השתתפות אחרונה:  צרפת ניס, 2023
מישלה ראפו בסופיה (2015)
אפי ז'יקה במינסק (2018)
אלבניה נטלה חלק בתחרות אירוויזיון הילדים כ-7 פעמים, החל מהצטרפותה ב-2012, כאשר איגזידורה ז'טה נשלחה כנציגה של אלבניה עם השיר "Kam një këngë vetëm për ju". באותה התחרות אלבניה זכתה במקום ה-12 והאחרון. אלבניה נעדרה מהתחרות שלוש פעמים: ב-2013, ב-2014 וב-2020.
היסטוריה

בשנת 2005, רשות השידור האלבנית (RTSH) שידרה לראשונה את התחרות. ב-14 באוגוסט 2012, רשות השידור הכריזה כי אלבניה תצטרף לאירוויזיון הילדים 2012 באמסטרדם, הולנד. אלבניה בחרה את נציגה באמצעות תחרות ארצית בשם "Junior Fest Albania". אלבניה שלחה את הזמרת איגזידורה ז'טה עם השיר "Kam një këngë vetëm për ju" וזכתה במקום האחרון עם 35 נקודות.
ב-27 בספטמבר 2013, רשות השידור האלבנית הודיעה על פרישתה מאירוויזיון הילדים 2013 בשל בעיות תקציב. אלבניה נעדרה גם מהתחרות ב-2014. בשנת 2015, רשות השידור הודיעה כי הם יחזרו לתחרות. אלבניה שלחה את הזמרת מישלה ראפו עם השיר "Dambaje" וזכתה במקום החמישי עם 93 נקודות, ההישג הגבוה ביותר אליו אלבניה הגיעה בתחרות. אלבניה פרשה מאירוויזיון הילדים 2020 עקב מגפת הקורונה, אך חזרה לתחרות ב-2021 ומאז משתתפת באופן סדיר.
המבצעים והשירים שייצגו את אלבניה באירוויזיון הילדים

שורה בצהוב מסמלת ניצחון של המתמודדת באותה תחרות

 שורה באפור מסמלת תחרות בה המתמודדת הגיעה למקום השני

 שורה בחום מסמלת תחרות בה המתמודדת הגיעה למקום השלישי

 שורה באדום מסמלת תחרות בה המתמודדת דורגה במקום האחרון

 שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר
| שנה | מבצע | שיר | תרגום לעברית | מקום | ניקוד |
| --- | --- | --- | --- | --- | --- |
| 2012 | איגזידורה ז'טה | "Kam një këngë vetëm për ju" | "יש לי שיר במיוחד בשבילך" | 12 | 35 |
לא נטלה חלק בין השנים 2013–2014
| 2015 | מישלה ראפו | "Dambaje" | "דמבג'ה" | 5 | 93 |
| 2016 | קלסה צ'האיה | "Besoj" | "אני מאמינה" | 13 | 38 |
| 2017 | אנה קודרה | "Don't Touch My Tree" | "אל תיגע בעץ שלי" | 13 | 67 |
| 2018 | אפי ז'יקה | "Barbie" | "ברבי" | 17 | 44 |
| 2019 | איסאה צ'ילי | "Mikja ime fëmijëri" | "חבר הילדות שלי" | 17 | 36 |
לא השתתפה בשנת 2020
| 2021 | אנה גייבראה | "Stand By You" | "לעמוד לצדך" | 14 | 84 |
| 2022 | קייטלין גיאטה | "Pakëz Diell" | "קצת אור שמש" | 12 | 94 |
| 2023 | ויולה ג'יזלי | "Bota ime" | העולם שלי | 8 | 115 |
| 2024 | ניקול צ'אבלי | "Vallëzoj" | לרקוד | 7 | 126 |
ראו גם

אלבניה באירוויזיון
אלבניה באירוויזיון לרוקדים צעירים
אלבניה באירוויזיון למוזיקאים צעירים